

ELŐTERJESZTÉS

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2024. március 21– i nyilvános

ülésére

Tárgy:

Beszámoló a Pénzügyi, Településfejlesztési, Környezetvédelmi és Idegenforgalmi Bizottság 2023. évi munkájáról

Előadó:

Gazda János

elnök

**Tisztelt Képviselő-testület!**

A PTKI bizottság 2023.évben a változatlan összetételben 3 képviselő és 2 külsős bizottsági taggal látta el feladatát.

A Bizottság a munkáját a vonatkozó jogszabályok az SZMSZ rendelkezései, a Képviselő-testület határozatai, a polgármester indítványai, és a képviselő-testület munkatervét figyelembe véve végzi.

A PTKI Bizottság 11 soros nyilvános, 5 rendkívüli nyilvános ülést tartott. Ezeken a testületi előterjesztések alapján 171 határozatot hozott. Határozatképtelenség miatt nem maradt el bizottsági ülés.

Az üléseken tanácskozási joggal minden alkalommal részt vett a polgármester és a képviselő-testület nem bizottsági tagjai is (akiknek munkahelyi elfoglaltsága ezt lehetővé tette).

A bizottsági ülések rendszerint a Képviselő-testületi ülések előtt két nappal történtek, de rendkívüli körülmények miatt előfordult, hogy közvetlenül a Képviselőtestület ülése előtt, vagy azzal párhuzamosan zajlottak.

Október hónapig a KT. ülések valamennyi napirendi pontját tárgyalta a bizottság, kialakítva álláspontját melyről határozatot hozott. Ezek alapján tett javaslatot a képviselő-testület részére. A 2023.év utolsó 2 bizottsági ülésén jegyzői javaslatra csak az SZMSZ. 72 §

1-5. pontjaiban meghatározott feladatokat érintő előterjesztéseket tárgyalta.

Néhány témában megoszlott a bizottsági tagok véleménye, de tudtunk többségi álláspontot tükröző javaslatot tenni a Képviselőtestület számára.

Több alkalommal részt vettek a bizottság ülésein a napirendek érintettjei, akikkel a KT. ülés előtt tisztázni lehetett az eltérő véleményeket is.

A Bizottság ülései nyilvánosak, a jegyzőkönyvek és az előterjesztések a Község hivatalos honlapján is elérhetők.

Úgy ítéljük meg, hogy a bizottsági munka elősegítette és gyorsította a képviselő-testületi ülések határozathozatalát, hiszen a részletekre is kiterjedő viták, a különböző álláspontok ütköztetése, vagy éppen a nyitott kérdések tisztázása döntően már a bizottsági üléseken megtörtént.

Kérem beszámolóm megvitatását és elfogadását.

**Határozati javaslat:**

**Balatonberény Község Önkormányzat Képviselő-testületének…/2024.(III.21.) határozata a Pénzügyi, Településfejlesztési, Környezetvédelmi és Idegenforgalmi Bizottság 2023. évi munkájáról szóló beszámoló elfogadásáról**

Balatonberény Község Önkormányzat Képviselő-testülete a Pénzügyi, Településfejlesztési, Környezetvédelmi és Idegenforgalmi Bizottság 2023. évi munkájáról szóló beszámolót elfogadja.

Határidő: bizottság elnökének értesítésére 3 nap

Felelős: Druskoczi Tünde polgármester

Balatonberény, 2024. március 07.

Gazda János

PTKI Bizottság elnöke