





**ELŐTERJESZTÉS**

**A BALATONKERESZTÚRI**

**KÖZÖS ÖNKORMÁNYZATI HIVATALNÁL**

**a KÖH 2024. évi munkarendjének meghatározásáról**

**Balatonkeresztúr** Község Önkormányzata Képviselő-testületének,

**Balatonmáriafürdő** Község Önkormányzata Képviselő-testületének,

**Balatonberény** Község Önkormányzata Képviselő-testületének

**Készítette és előterjesztő:** Takácsné dr. Simán Zsuzsanna

Jegyző

**ELŐTERJESZTÉS**

**a KÖH 2024. évi munkarendjének meghatározásáról**

**Előterjesztő: Takácsné dr. Simán Zsuzsanna jegyző**

**A napirendet tárgyaló ülés típusa-1:** **nyílt /** zárt

**A napirendet tárgyaló ülés típusa-2 rendes** / rendkívüli

**A határozat elfogadásához szükséges többség típusa:** **egyszerű** / minősített

**A szavazás módja:** **nyílt** / titkos

**Készítette: Takácsné dr. Simán Zsuzsanna jegyző**

Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (továbbiakban: Kttv.) 232. § (3) bekezdése szerint a ***képviselő-testület*** *- a Kormány ajánlásának figyelembevételével -* ***a rendes szabadság******kiadására igazgatási szünetet rendelhet el.*** *Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét,* azaz 15 munkanapot. A Kttv. 104. § (1) bekezdése főszabályként rögzíti, hogy a szabadságot az esedékesség évében kell kiadni.

A közszolgálati tisztviselők munka- és pihenő idejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunka végzésről szóló 30/2012. (III. 7.) Korm. rendelet (továbbiakban Kormányrendelet) 13. § (1) bekezdése határozza meg az igazgatási szünet időtartamát az alábbiak szerint:

***„a) nyáron öt egybefüggő naptári hét, amely augusztus 20-át közvetlenül követő vasárnapig tart,***

***b) télen két egybefüggő naptári hét, amely január 1-jét közvetlenül követő vasárnapig tart.”***

*(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.*

*(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.*

*14. § Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.*

*15. § A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.*

A Kttv. szabályozásán túl az igazgatási szünetről szóló 2023. évi XXVI. törvény szintén lehetőséget biztosít a települési önkormányzat képviselő-testületének, hogy a törvény felhatalmazása alapján kihirdetett Korm. rendeletben meghatározott időtartamra a törvényben meghatározott kedvező feltételekkel igazgatási szünetet rendeljen el.

A 2023. évi XXVI. törvény 7. § (1) bekezdés a) pontja (3) bekezdése szerint:

*7. § (1) Az 1. § (1) bekezdése szerinti kormányrendeletben meghatározott időszakra igazgatási* szünetet rendelhet el

*a) a települési önkormányzat képviselő-testületének polgármesteri hivatala, közös önkormányzati hivatala és a közterület-felügyelet tekintetében a települési önkormányzat képviselő-testülete,*

*(3) Az (1) bekezdés szerinti esetben az igazgatási szünet elrendeléséről szóló határozatot a tárgyév márciusának 1. napjáig a helyben szokásos módon közzé kell tenni.*

Mivel ez egy jogvesztő határidő, a hivatalnál igazgatási szünet csak február 29-ig volt elrendelhető. Azonban azonos indokok alapján kérem a hivatal munkarendjének jóváhagyását a határozati javaslatban foglaltak szerint megadni 2024. évre.

A 2023. évi XXVI. törvény 7. § (4) bekezdés f) pontja szerint:

*„(4) Az (1) bekezdés alapján elrendelt igazgatási szünetre az 1. alcímben foglaltakat azzal az eltéréssel kell alkalmazni, hogy*

*f) az igazgatási szünet elrendelése esetén annak időtartama – a 3. § (2) bekezdésében foglaltakon túl – nem számít bele az igazgatási szünettel érintett polgármester, főpolgármester, vármegyei közgyűlés elnöke, jegyző, közterület-felügyelet, polgármesteri hivatal és közös önkormányzati hivatal ügyintézője hatáskörébe tartozó államigazgatási ügyek és az önkormányzati hatósági ügyek intézésének határidejébe sem,”*

A 2024. évi igazgatási szünet elrendeléséről   szóló 537/2023. (XII. 6.) Korm. rendelet az igazgatási szünet időtartamát **2024. december 20. napjától 2025. január 1.** napjáig terjedően határozza meg, így ennek megfelelően – tekintettel arra, hogy a határidőkre vonatkozó kedvező szabályozás csak erre az időszakra érvényesíthető – a Balatonkeresztúri Közös Önkormányzati Hivatal vonatkozásában is egyrészt erre az időtartamra javaslok **zárva-tartás** elrendelést.

A 2024. évi munkaszüneti napok körüli munkarendről 15/2023. (VII. 13.) GFM rendelet 2. § szerint:

*„2. § A 2024. évi munkaszüneti napok körüli – a naptár szerinti munkarendtől való eltéréssel járó – munkarend a következő:*

*a) 2024. augusztus 3., szombat munkanap*

***2024. augusztus 19., hétfő pihenőnap***

*b) 2024. december 7., szombat munkanap*

***2024. december 24., kedd pihenőnap***

*c) 2024. december 14., szombat munkanap*

***2024. december 27. péntek., pihenőnap****”*

Fentiek alapján egy nap - **2024. augusztus 16. (péntek) –** zárva-tartás esetén 5 egybefüggő szabadidőt kaphatnának a köztisztviselők. A2024. december 23-tól 2024. december 27-ig tartó 5 napos időszakra csak egy munkanap esne, ezért célszerűségi és takarékossági okokból a Kttv. rendelkezései alapján **2024. december 23. napjára** is javaslom zárva-tartás elrendelését.

Balatonkeresztúri Közös Önkormányzati Hivatalában az zárva-tartás elrendelése esetén az **utolsó munkanap**

2024. augusztus 15. csütörtök,

2024. december 20. (péntek),

a szünetet követő **első munkanap**

2024. augusztus 21. szerda, illetve

2025. január 2. (csütörtök).

A Kormányrendelet 14. §-a szabályozása szerint: *„Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.”*

Az zárva-tartás időtartama alatt ügyelet keretében gondoskodom a haladéktalan intézkedést igénylő feladatok ellátásáról – pl. a képviselő-testület döntéseinek végrehajtásáról, az anyakönyvi igazgatási feladatok ellátásáról, a pénzügyi zárások, jelentések elvégzéséről és az egyéb haladéktalan intézkedést igénylő feladatok ellátásáról – .

Mindezek alapján kérem a Balatonkeresztúri Közös Önkormányzati Hivatalban az zárva-tartás jóváhagyását**– 2024. augusztus 16-ra (péntek)** és **2024. december 20. (péntek) – december 31. (kedd)** közötti időtartamra.

Kérem a T. Képviselő-testületet a határozati javaslat elfogadására!

Balatonkeresztúr 2024. március 13.

Takácsné dr. Simán Zsuzsanna

jegyző

**HATÁROZATI JAVASLAT**

Balatonberény Község Önkormányzata Képviselő-testülete a Balatonkeresztúri Közös Önkormányzati Hivatal **2024. ÉVI MUNKARENDJÉT**

1. egyrészt a közszolgálati tisztviselőkről szóló 2011. évi CXCIX. törvény 232. § (3) bekezdése alapján 2024. **augusztus 16. és 2024. december 23. napjára**,
2. másrészt az igazgatási szünetről szóló 2023. évi XXVI. törvény 7. § (1) bekezdés a) pontjának figyelembe vételével – tekintettel a 2024. évi igazgatási szünet elrendeléséről   szóló 537/2023. (XII. 6.) Korm. rendelet 1.§ (2) bekezdésében meghatározott időszakra is – **2024. december 30. napjától 2025. január 1**. napjáig terjedő időtartamra

a Balatonkeresztúri Közös Önkormányzati Hivatal **zárva-tartásával JÓVÁHAGYJA.**

A képviselő-testület felkéri a jegyzőt a szükséges intézkedések megtételére.

**Határidő:** folyamatos

**Felelős:** Takácsné dr. Simán Zsuzsanna jegyző