**ELŐTERJESZTÉS**



**BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE**

**2024. március 21-i**

**nyilvános ülésére**

**TÁRGY:**

**A Balatonberényi Nonprofit Kft. Felügyelő Bizottsági tagjainak és könyvvizsgálóJÁnak megválasztása**

**ELŐADÓ:**

**Véghelyi Róbert**

**ügyvezető**

**Tisztelt Képviselő-testület!**

A Balatonberényi Nonprofit Kft. alapítója Balatonberény Község Önkormányzata, az egyszemélyes társaságnál taggyűlés nem működik, a taggyűlés hatáskörébe tartozó ügyekben az alapítónak kell döntenie határozattal, és a döntésről az ügyvezetőt értesíteni. Az alapító kizárólagos hatáskörébe tartozik a felügyelő bizottság tagjainak, valamint a könyvvizsgálónak a megválasztása, visszahívása és díjazásának megállapítása. A felügyelő bizottsági tagokat, valamint a könyvvizsgáló személyét tartalmazza az alapító okirat, annak változása esetén az alapító okiratot módosítani kell.

A társaságnál 3 tagú felügyelő bizottság működik. A Kft. felügyelő bizottsági tagjai jelenleg:

Horváth Lászlóné,

Zsiborács Zoltán és

Szvoboda Tamás,

könyvvizsgálója: „PROFOR” Vállalkozási tanácsadó és Könyvelő Kft, könyvvizsgálatra kijelölt személy: Starkné Rezeli Erzsébet.

**Valamennyiük megbízatása 2024. március 31. napjával lejár.**

A felügyelő bizottság esetében Horváth Lászlóné elnök asszony és Zsiborács Zoltán tag már jelezte, hogy nem szeretne a továbbiakban részt venni a felügyelő bizottsági munkában, illetve Szvoboda Tamás tag is jelezte nemrég, hogy a magán jellegű elfoglaltságai miatt kérdéses, hogy tudna részt venni az új bizottság működésében.

A társaság könyvvizsgálójának javaslom továbbra is megválasztani a „PROFOR” Vállalkozási tanácsadó és Könyvelő Kft-t, könyvvizsgálatra kijelölt személyként: Starkné Rezeli Erzsébetet (an: Ehardt Erzsébet, 8248. Nemesvámos, Dózsa Gy. u. 4. sz. alatti lakost (kamarai engedély száma: 000734, vállalkozó engedély szám: ES 472686) szintén 3 év időtartamra, 2024. április 1-től 2027. március 31-ig, aki a felkérést előzetes egyeztetés alapján elvállalta.

A felügyelő bizottság tagjai jogviszonyának lejártára figyelemmel az új felügyelő bizottsági tagok felkérése megtörtént, akik előzetesen, személyük elfogadása esetére a megbízatást, amely szintén 3 évre, 2024.04.01. napjától 2027.03.31. napjáig terjedő határozott időtartamra szól, elfogadták.

Az új felügyelő bizottsági tagok személyére vonatkozóan pedig a határozati javaslatban foglaltak szerint teszek javaslatot.

Az új felügyelő bizottság tagjainak személyét tekintve a Polgári Törvénykönyvről szóló 2013. évi V. törvény (Ptk.) 3:22. § (1)-(6) és a 3:26. § (2) bekezdéseiben foglalt kizáró okok nem állnak fenn. A jelöltek az egyesülési jogról, a közhasznú jogállásról, valamint a civil szerveztek működéséről és támogatásáról szóló 2011. évi CLXXV. törvény (Ectv.) 38.§ (3) bekezdésében és az Ectv. 39. (1)-(2) bekezdésében foglalt döntéshozatalra vonatkozó és összeférhetetlenségi szabályt ismerik és elfogadják; a kizáró okok velük szemben nem állnak fenn.

**Határozati javaslat:**

**Balatonberény Község Önkormányzat Képviselő-testületének…/2024.(III.21.) határozata a Balatonberényi Nonprofit Kft. felügyelő bizottsági tagjainak és könyvvizsgálójának megválasztásáról**

1. Balatonberény Község Önkormányzata Képviselő-testülete, mint alapító a Balatonberényi Nonprofit Korlátolt Felelősségű Társaság (8649 Balatonberény Kossuth tér 1.) **Felügyelő Bizottsága tagjainak határozott időre, 2024. április 1. napjától 2027. március 31. napjáig megválasztja:**

**Németh József Lászlóné, 8649 Balatonberény, Dózsa György utca 9. szám alatti,**

**Kovács János, 8649 Balatonberény Béke utca 34. szám alatti,**

**Pitvarosi Róbert, 8649 Balatonberény, Botond utca 4. szám alatti lakosokat.**

1. A Képviselő-testület, mint alapító a Balatonberényi Nonprofit Korlátolt Felelősségű Társaság (8649 Balatonberény Kossuth tér 1.) **könyvvizsgálói feladatainak ellátására határozott időre 2024. április 1. napjától 2027. március 31. napjáig megválasztja** a „PROFOR” Vállalkozási tanácsadó és Könyvelő Kft-t, könyvvizsgálatra kijelölt személyként **Starkné Rezeli Erzsébetet** (an: Ehardt Erzsébet) **8248 Nemesvámos, Dózsa Gy. u. 4. sz. alatti lakost** (kamarai engedély száma: 000734, vállalkozó engedély szám: ES 472686).
2. A képviselő-testület elrendeli, hogy jelen határozat a.) és b.) pontja szerinti személyi változások az alapító okirat módosításával kerüljenek átvezetésre a cégnyilvántartáson. A képviselő-testület felhatalmazza a polgármestert, valamint a társaság ügyvezetőjét, hogy a társaság vonatkozásában a szükséges okiratok elkészítésére, ellenjegyzésére, valamint az illetékes törvényszék cégbírósága előtti eljárás lefolytatására meghatalmazást, megbízást adjon dr. Berlik Zoltán ügyvéd (7400 Kaposvár, Zrínyi u. 75.) részére; továbbá a módosításhoz szükséges okiratokat az ügyvezető, valamint az alapító nevében a polgármester aláírja; felhatalmazzák az ügyvezetőt továbbá, hogy a könyvvizsgálóval a könyvvizsgálat ellátásához szükséges szerződést aláírja. Az ügyvezetőt feljogosítja arra, hogy a jogi képviselet körében megállapodjon a meghatalmazott jogi képviselővel azzal, hogy az ügyvédi munkadíj, a módosítással felmerülő egyéb, jogszabály alapján fizetendő költség és díj a társaság költségvetését terheli.

Határidő: 2024. március 31.

Felelős: Druskoczi Tünde polgármester és

Véghelyi Róbert Kft ügyvezető

Balatonberény, 2024. március 11.

Véghelyi Róbert sk.

ügyvezető