**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. március 21-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 18/2024.(II.15.) határozata a napirend elfogadásáról**

Balatonberény Község Önkormányzat Képviselő-testülete a 2024. február 15-i nyilvános ülésének napirendjét az alábbiak szerint állapítja meg:

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

1. **Balatonberény Község Önkormányzata Képviselő-testületének 2/2019. (I.8.) számú határozattal megállapított településszerkezeti terv módosításának jóváhagyása**

Előadó: Druskoczi Tünde polgármester

1. **Balatonberény Helyi Építési Szabályzatáról szóló önkormányzati rendelet módosítása**

Előadó: Druskoczi Tünde polgármester, Takácsné dr. Simán Zsuzsanna jegyző

1. **Az önkormányzat 2024. évi költségvetésének elfogadása**

Előadó: Druskoczi Tünde polgármester

1. **Önkormányzati hozzájárulás gyermekétkeztetéshez**

Előadó: Druskoczi Tünde polgármester

1. **Hozzájárulás a balatonberényi háziorvosi rendelő működéséhez**

Előadó: Druskoczi Tünde polgármester

1. **PTKI Bizottság beszámolója a civil szervezetek 2023. évi támogatásairól, a támogatások elszámolásának ellenőrzéséről**

Előadó: Gazda János PTKI Bizottság elnöke

1. **Döntés az MNV Zrt.-vel ingyenes használati megállapodás megkötéséről a Balatonberény 02/16 hrsz-ú ingatlanra**

Előadó: Druskoczi Tünde polgármester

1. **Balatonberény község 2024. évi idegenforgalmi marketing terve**

Előadó: Druskoczi Tünde polgármester

1. **A község 2024. évi programtervének elfogadása**

Előadó: Druskoczi Tünde polgármester

1. **Beszámoló vagyonnyilatkozattételi kötelezettség teljesítéséről**

Előadó: Gazda János PTKI Bizottság elnöke

1. **Egyebek**

Előadó: Druskoczi Tünde polgármester

Határidő: 2024. február 15.

Felelős: Druskoczi Tünde polgármester

**Intézkedést nem igényelt.**

**Balatonberény község Önkormányzat Képviselő-testületének 19/2024.(II.15.) határozata a lejárt határidejű határozatok végrehajtásáról, a két ülés közötti fontosabb eseményekről szóló beszámolóról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. február 15.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. február 15.

Felelős: Druskoczi Tünde polgármester

**Külön intézkedést nem igényelt.**

**Balatonberény község Önkormányzat Képviselő-testületének 20/2024.(II.15.) határozata Balatonberény Község Önkormányzata Képviselő-testületének 2/2019. (I.8.) számú határozattal megállapított településszerkezeti terv módosításának jóváhagyásáról**

Balatonberény Község Önkormányzatának Képviselő-testülete az előterjesztést megtárgyalta és az alábbi határozatot hozza:

a) Balatonberény Község Önkormányzatának Képviselő-testülete a 2/2019. (I.8.) számú határozattal megállapított településszerkezeti terve módosítását elfogadja e határozat következő mellékleteivel együtt:

1. melléklete a „Településszerkezeti terv” tervlap módosítása a vonatkozó szakaszon

2. melléklete Balatonberény Község Településszerkezeti terv leírása módosítása

3. melléklet: Változások

4. melléklete Balatonberény Község Területi mérlege módosítása

5. melléklete Balatonberény Község Településszerkezeti tervének a Területrendezési tervekkel való összhang igazolása

b) A képviselő-testület megállapítja, hogy a Településszerkezeti terv jelen módosításai során újonnan beépítésre szánt terület is kijelölésre kerül.

Felelős: Druskóczi Tünde polgármester

Határidő: értelem szerint

**A településszerkezeti terv jóváhagyását követően a képviselő-testület megalkotta a helyi építési szabályzatról szóló 1/2019.(I.9.) önkormányzati rendelet módosításáról szóló 2/2024. (II.19.) önkormányzati rendeletét, a teljes anyag közzétételre került a település honlapján, valamint megküldésre kerül a Lechner Tudásközpont részére.**

**Balatonberény község Önkormányzat Képviselő-testületének 21/2024.(II.15.) határozata az adósságot keletkeztető ügyleteiből eredő fizetési kötelezettségéről**

Balatonberény Község Önkormányzat Képviselő-testülete a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét a következők szerint állapítja meg:

|  |  |  |  |  |
| --- | --- | --- | --- | --- |
| **A** | **B** | **C** | **D** | **E** |
| **MEGNEVEZÉS** |  | **Saját bevétel és adósságot keletkeztető ügyletből eredő fizetési kötelezettség a tárgyévet követő** | | |
|
| **Tárgy év** | **1.év** | **2.év** | **3.év** |
| Helyi adók | 165 000 000 | 168 000 000 | 168 000 000 | 168 000 000 |
| Osztalék, koncessziós díjak, hozambevétel |  |  |  |  |
| Díjak, pótlékok, bírságok | 1 000 000 | 1 000 000 | 1 000 000 | 1 000 000 |
| Tárgyi eszközök, immateriális javak, vagyoni értékű jog értékesítése és hasznosítása, vagyonhasznosításból és értékesítésből származó bevétel | 0 | 0 | 0 | 0 |
| Részvények, részesedések értékesítése | 0 | 0 | 0 | 0 |
| Vállalatértékesítésből, privatizációból származó bevételek | 0 | 0 | 0 | 0 |
| Kezességvállalással kapcsolatos megtérülés | 0 | 0 | 0 | 0 |
| **Saját bevételek (1+… .+7)** | **166 000 000** | **169 000 000** | **169 000 000** | **169 000 000** |
| **Saját bevételek (8. sor) 50%-a** | **83 000 000** | **84 500 000** | **84 500 000** | **84 500 000** |
| **Előző év(ek)ben keletkezett tárgyévi fizetési kötelezettség (11+…..+18)** | **0** | **0** | **0** | **0** |
| Felvett, átvállalt hitel és annak tőketartozása | 0 | 0 | 0 | 0 |
| Felvett, átvállalt kölcsön és annak tőketartozása | 0 | 0 | 0 | 0 |
| Hitelviszonyt megtestesítő értékpapír | 0 | 0 | 0 | 0 |
| Váltó kibocsátás | 0 | 0 | 0 | 0 |
| Pénzügyi lízing | 0 | 0 | 0 | 0 |
| Visszavásárlási kötelezettség | 0 | 0 | 0 | 0 |
| Fedezeti betét | 0 | 0 | 0 | 0 |
| Halasztott fizetés, részletfizetés, ki nem fizetett ellenérték | 0 | 0 | 0 | 0 |
| **Tárgyévben keletkezett, illetve keletkező, tárgyévet terhelő fizetési kötelezettség (20+…..+27)** | **0** | **0** | **0** | **0** |
| Felvett, átvállalt hitel és annak tőketartozása | 0 | 0 | 0 | 0 |
| Felvett, átvállalt kölcsön és annak tőketartozása | 0 | 0 | 0 | 0 |
| Hitelviszonyt megtestesítő értékpapír | 0 | 0 | 0 | 0 |
| Adott váltó | 0 | 0 | 0 | 0 |
| Pénzügyi lízing | 0 | 0 | 0 | 0 |
| Visszavásárlási kötelezettség | 0 | 0 | 0 | 0 |
| Fedezeti betét | 0 | 0 | 0 | 0 |
| Halasztott fizetés, részletfizetés, ki nem fizetett ellenérték | 0 | 0 | 0 | 0 |
| **Fizetési kötelezettség összesen (10+19)** | **0** | **0** | **0** | **0** |
| **Fizetési kötelezettséggel csökkentett saját bevétel (9-28)** | **83 000 000** | **84 500 000** | **84 500 000** | **84 500 000** |

Határidő: 2024. december 31.

Felelős: Druskoczi Tünde polgármester

**Külön intézkedést nem igényelt.**

**Balatonberény község Önkormányzat Képviselő-testületének 22/2024.(II.15.) határozata a gyermekétkeztetéshez történő önkormányzati hozzájárulásról**

Balatonberény Község Önkormányzatának Képviselő-testülete megismerte Balatonkeresztúr Község Önkormányzat Polgármesterének kérelmét és támogatja a közétkeztetés településenkénti arányos, gyermekek által igénybe vett szolgáltatásra eső költségvetési hiány, Balatonberény esetében 503.219 Ft átvállalását a szolgáltatás zavartalanságának megőrzése érdekében.

A Képviselő-testület a hozzájárulás összegét a 2024. évi költségvetés terhére biztosítja és felkéri a polgármestert, hogy Balatonkeresztúr Község Önkormányzata részére az összeg kifizetéséről gondoskodjon.

Határidő: 8 nap

Felelős: Druskoczi Tünde polgármester

**A támogatás összege átutalásra került.**

**Balatonberény község Önkormányzat Képviselő-testületének 23/2024.(II.15.) határozata a háziorvosi rendelő fenntartási költségeihez történő hozzájárulásról**

Balatonberény Község Önkormányzat Képviselő-testülete Dr. Belina Csaba háziorvos kérelmét megismerte, megtárgyalta és a Belina és Társa Egészségügyi Kft. részére a balatonberényi háziorvosi rendelő fenntartási költségeihez történő hozzájárulás címén 2024. január 1. napjától 2024. december 31. napjáig terjedő időre a felhasznált víz-, gáz-, és villamosenergia-fogyás díját a szolgáltató által kibocsátott számla alapján teljes összegében megfizeti a 2024. évi költségvetés terhére.

Határidő: Dr. Belina Csaba háziorvos és pénzügyi csoport értesítésére 5 nap

Felelős: Druskoczi Tünde polgármester

**A háziorvos, valamint a pénzügyi csoport a döntésről értesült.**

**Balatonberény község Önkormányzat Képviselő-testületének 24/2024.(II.15.) határozata a civil szervezetek 2023. évi működési támogatásának elszámolásáról**

Balatonberény Község Önkormányzat Képviselő-testülete a PTKI Bizottság javaslata alapján a civil szervezetek 2023. évről adott pénzügyi és szakmai beszámolóit elfogadja.

Határidő: civil szervezetek értesítésére 8 nap

Felelős: Druskóczi Tünde polgármester

**A civil szervezeteket a döntésről írásban tájékoztattuk.**

**Balatonberény község Önkormányzat Képviselő-testületének 25/2024.(II.15.) határozata az MNV Zrt.-vel megkötendő ingyenes használati megállapodásról**

1. Balatonberény Község Önkormányzatának képviselő-testülete az előterjesztésben foglaltakat megismerte, és a Magyar Állam tulajdonában lévő Balatonberény külterület 02/16 hrsz-ú ingatlan Önkormányzati használati feltételeiről további tárgyalások folytatásáról döntött.
2. A képviselő-testület felkéri a polgármestert, hogy kezdeményezzen a Magyar Nemzeti Vagyonkezelő Zrt.-nél egy közös helyszíni bejárást a Balatonberény külterület 02/16 hrsz-ú ingatlan jelenlegi, valós természeti állapotának felmérésére, jegyzőkönyvben történő rögzítésére.
3. Felkéri továbbá a polgármestert, hogy kezdeményezze az MNV Zrt-nél, mint vagyonkezelőnél, hogy az ingatlant „kivett strandfürdő” művelési ágnak megfelelően állítsa helyre a rendeltetésszerű használat érdekében saját költségén. Ennek keretében teremtse meg a vízparti összefüggő nádason keresztül a vízre jutás feltételeit is. Ennek indoka, hogy az MNV Zrt. által előkészített szerződés csak így értelmezhető.
4. A képviselő-testület felhatalmazza a polgármestert arra is, hogy amennyiben az ingatlan kezelője a c) pontban foglalt feltételeknek nem tesz eleget, úgy az MNV Zrt.-vel tárgyalja újra a használat feltételeit.

Határidő: 2024. február 29, értelemszerűen folyamatos

Felelős: Druskoczi Tünde polgármester

**A képviselő-testület határozatát e-mailben, valamint hivatalos iratként postai úton is megküldtük az MNV Zrt. részére, kezdeményezve egy közös helyszíni bejárást. Molnár Gergely vagyongazdálkodási ügyintéző február 27-én e-mailben értesítette önkormányzatunkat arról, hogy amint megérkezik társaságukhoz az eredeti dokumentum, válaszolni fognak, és egyeztetni fogjuk a közös helyszíni bejárás időpontját.**

**Balatonberény község Önkormányzat Képviselő-testületének 26/2024.(II.15.) határozata Balatonberény 2024. évi idegenforgalmi és marketing tervének elfogadásáról**

1. Balatonberény Község Önkormányzat Képviselő-testülete Balatonberény 2024. évi idegenforgalmi és marketingtervét megismerte, megtárgyalta és azt elfogadja.
2. A képviselő-testület felkéri a polgármestert, hogy az idegenforgalmi marketingtervet lakossági véleményezés céljából tegye közzé a település honlapján és hivatalos Facebook oldalán.

Határidő: közzétételre 8 nap

Felelős: Druskoczi Tünde polgármester

**Az idegenforgalmi marketing tervet közzétettük, március 18-i határidővel várjuk a lakosság észrevételeit, javaslatait.**

**Balatonberény község Önkormányzat Képviselő-testületének 27/2024.(II.15.) határozata a község 2024. évi programtervének elfogadásáról:**

Balatonberény Község Önkormányzat képviselő-testülete a község 2024. évi módosított programtervét az előterjesztés szerinti tartalommal elfogadja.

Határidő: közművelődési szakember értesítésre 3 nap

Felelős: Druskoczi Tünde polgármester

**A közművelődési szakember a döntésről értesült.**

**Balatonberény község Önkormányzat Képviselő-testületének 28/2024.(II.15.) határozata a képviselők vagyonnyilatkozat-tételi kötelezettségének teljesítéséről**

Balatonberény Község Önkormányzat Képviselő-testülete – a PTKI Bizottság tájékoztatása alapján – megállapítja, hogy a megválasztott polgármester, alpolgármester és képviselők vagyonnyilatkozat-tételi kötelezettségüknek eleget tettek.

Határidő: értelemszerűen

Felelős: Druskoczi Tünde polgármester

**A vagyonnyilatkozatok folyamatos őrzése megtörtént.**

**Balatonberény Község Önkormányzata Képviselő-testületének 29/2024.(II.27.) határozata a napirend elfogadásáról**

Balatonberény Község Önkormányzat Képviselő-testülete a 2024. február 27-i nyilvános rendkívüli ülésének napirendjét az alábbiak szerint állapítja meg:

1. **Önkormányzati tulajdonú zártkerti ingatlanok értékesítésére kiírt pályázat bírálata**

Előadó: Druskoczi Tünde polgármester

1. **Döntés forgalomtechnikai tanulmány készíttetéséről a Balaton parti területek parkolásának optimalizálására**

Előadó: Druskoczi Tünde polgármester

1. **Szakpolitikai-ágazati beruházási koncepció**

Előadó: Druskoczi Tünde polgármester

1. **Balatonberény zártkerti közterületek elnevezése**

Előadó: Druskoczi Tünde polgármester

1. **Büfékocsi elhelyezéséről szóló pályázat elbírálása**
2. Előadó: Véghelyi Róbert ügyvezető

Határidő: 2024. február 27.

Felelős: Druskoczi Tünde polgármester

**Külön intézkedést nem igényelt.**

**Balatonberény község Önkormányzat Képviselő-testületének 30/2024.(II.27.) határozata** **az önkormányzati tulajdonú zártkerti ingatlanok értékesítésére kiírt pályázat bírálatáról**

1. Balatonberény Község Önkormányzat Képviselő-testülete az önkormányzati tulajdonú zártkerti ingatlanok értékesítésére kiírt pályázati felhívásra beérkezett pályázatot megismerte és megtárgyalta. A Balatonberény zártkert 2489 hrsz-ú ingatlan megvételére benyújtott pályázat érvényes és bírálatra alkalmas.
2. A képviselő-testület a pályázati eljárást eredménytelennek nyilvánítja, figyelemmel arra, hogy az ingatlanra megajánlott 1.304.000 Ft vételár jelentős mértékben alulmarad az ingatlanforgalmi szakértő által megállapított 6.847.000,- Ft becsértéktől.
3. A képviselő-testület felkéri a polgármestert, hogy a bírálat eredményéről a pályázót írásban értesítse.

Határidő: értesítésre 5 nap

Felelős: Druskoczi Tünde polgármester

**A pályázó értesítése megtörtént.**

**Balatonberény község Önkormányzat Képviselő-testületének 31/2024.(II.27.) határozata** **az önkormányzati tulajdonát képező Balatonberény zártkert 2489 helyrajzi számú ingatlanról**

Balatonberény Község Önkormányzat Képviselő-testülete felkéri a polgármestert, hogy az önkormányzat tulajdonát képező Balatonberény zártkert 2489 helyrajzi számú ingatlannak közútról történő megközelítési lehetőségeit vizsgálja meg.

Határidő: értelem szerint

Felelős: Druskoczi Tünde polgármester

**Az ingatlan közútról történő megközelíthetőségének vizsgálata folyamatban van.**

**Balatonberény Község Önkormányzat Képviselő-testületének 32/2024. (II.27.) határozata Balatonberény vízparti területén forgalomtechnikai tanulmányterv készítéséről**

Balatonberény Község Önkormányzatának Képviselő-testülete a vízparti terület forgalomtechnikai tanulmánytervének készítésére indult beszerzési eljárást megismerte és megtárgyalta.

a) a Kbt. hatálya alá nem tartozó beszerzési eljárásban megállapítja:

• A beszerzési eljárás eredményes volt, az ajánlatok érvényesek.

• Az ajánlattevők alkalmasak, ajánlatuk szabályos és bírálatra alkalmas volt.

• Megállapítja, hogy az eljárásban a legalacsonyabb ajánlattevő a Ládonyi Mérnöki Kft. (7623 Pécs, Ungvár utca 22.1/2. képviseli: Ládonyi Ákos Csaba) bruttó 736.600.- Ft ajánlati árral.

b) A képviselő-testület – költségvetési forrás hiányában – nem kíván a feladatra az ajánlattevővel szerződést kötni.

c) A képviselő-testület felkéri a polgármestert, hogy a Balatonberény virág elnevezésű utcákra nézve kérjen a rendőrségtől forgalomtechnikai véleményt, javaslatot.

Határidő: ajánlattevő értesítésére, rendőrség megkeresésére 8 nap

Felelős: Druskoczi Tünde polgármester

**Az ajánlattevőt a döntésről értesítettük, a rendőrség megkeresése folyamatban van.**

**Balatonberény Község Önkormányzat Képviselő-testületének 33/2024. (II.27.) határozata** **a szakpolitikai-ágazati beruházási koncepcióról**

Balatonberény Község Önkormányzatának Képviselő-testülete Az állami építési beruházások rendjéről szóló 2023. évi LXIX. törvény alapján előírt kötelezettségének eleget téve a szakpolitikai-ágazati beruházási koncepciót az alábbi beruházásokkal tervezi elkészíteni:

1. Fizető strand további fejlesztése
2. Községi strandot kiszolgáló közterületek fejlesztése (közlekedési rend szabályozása, parkolók létesítése)
3. Strandtól K-re a Vízparti Sport- és Szabadidő Központ kialakítása, a partszakasz multifunkcionális fejlesztése (nyári színpad-, sportpályák-, szolgáltató és kiszolgáló épületek-, parti sétány-, játszóterek-, tematikus pihenőhelyek létesítése)
4. Csicsergő félsziget területének fejlesztése, turisztikai attrakciók létesítése
5. Kísérleti partszakaszon szabadstrand kialakítása
6. Volt Vas megyei üdülő strandjának öko-stranddá fejlesztése (02/16 hrsz-ú terület)
7. Belterületi utak, járdák felújítása
8. Belvízelvezető rendszer felújítása, a hiányzó rendszer kiépítése
9. Kossuth kertalja részen új utca nyitása
10. Zártkerti utak és kerékpározható utak kiépítése
11. Intézmények-, szolgáltatások közterületi parkolóinak kiépítése (meglévő parkolási terv megvalósítása)
12. Művelődési ház (közösségi színtér) épületének korszerűsítése és energetikai fejlesztése
13. 4 db szolgálati lakás felújítása
14. Családi vagy minibölcsőde létesítése
15. Idősek nappali ellátó épületének korszerűsítése, felújítása
16. Partvédelem felújítása
17. Köztemető fejlesztése

Határidő: értelem szerint

Felelős: Druskoczi Tünde polgármester

**A koncepció elkészítése folyamatban van.**

**Balatonberény Község Önkormányzata Képviselő-testületének 34/2024. (II.27.) határozata a Balatonberény zártkerti közutak elnevezéséről.**

1. Balatonberény Község Önkormányzat Képviselő-testülete az előterjesztést megtárgyalta, az 5/2024. (I.25.) számú határozatban javasolt balatonberényi zártkerti útelnevezéseket helyben hagyja, a közutak elnevezéséről az alábbiak szerint dönt:

1. A Balatonberény **052 hrsz**. alatti zártkerti közutat **Othelló út,**

2. A Balatonberény **2677 hrsz**. alatti zártkerti közutat **Szürkebarát út**,

3. A Balatonberény **2149/19** **hrsz**. alatti zártkerti közutat **Hárslevelű** **út**,

4. A Balatonberény **2668 hrsz.** alatti zártkerti közutat **Kékfrankos út**,

5. A Balatonberény **2669 hrsz.** alatti zártkerti közutat **Merlot út**,

6. A Balatonberény **2670 hrsz**. alatti zártkerti közutat **Muskotály út**,

7. A Balatonberény **2672 hrsz**. alatti zártkerti közutat **Olaszrizling út**

**névvel nevezi el.**

b) A Képviselő-testület felkéri a Polgármestert, hogy a jogszabályban felsorolt szervezeteket, társaságokat a változásról tájékoztassa.

Határidő: tájékoztatásra 8 nap

Felelős: Druskoczi Tünde polgármester

**A hatóságok tájékoztatása megtörtént.**

**Balatonberény Község Önkormányzata Képviselő-testületének 35/2024. (II.27.) határozata a községi strandon büfékocsi elhelyezésére és üzemeltetésére kiírt pályázat bírálatáról**

Balatonberény Község Önkormányzat Képviselő-testülete a községi strandon büfékocsi elhelyezésére és üzemeltetésére kiírt pályázati eljárást érvénytelennek nyilvánítja, mivel az eljárásban benyújtott 1 db pályázat határidőn túl érkezett.

A Képviselő-testület felkéri a Balatonberényi Nonprofit Kft. ügyvezetőjét, hogy a pályázati kiírást ismételten tegye közzé.

Határidő: ügyvezető értesítésére 3 nap

Felelős: Druskoczi Tünde polgármester

**Az ügyvezetőt a döntésről értesítettük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Február 22-én a Balatongyöngye Vidékfejlesztési Egyesület LEADER Helyi Akciócsoport közgyűlése elfogadta a 2024. évi költségvetést és a munkaszervezet beszámolóját a 2014-2020-as ciklusban végzett munkáról.

Február 22-én ülésezett a Balatonszentgyörgy Környéki Önkormányzatok Társulási Tanácsa és elfogadta a társulás 2024. évi költségvetését, valamint a Margaréta Óvoda nyári nyitvatartásának tervezett rendjét.

2024. március 5-én a Balatoni Vízparti Tervvel kapcsolatos tájékoztató rendezvényen voltunk a műszaki referens kollégával és a települési főépítésszel.

Március 7-én Siófokon a Balatoni Partnerségi Program keretében „Biztonságban a Balatonon” című szakmai tanácskozáson vettem részt.

**Határozati javaslat**

**Balatonberény község Önkormányzat Képviselő-testületének ../2024.(III.21.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. március 21.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. március 21.

Felelős: Druskoczi Tünde polgármester

Balatonberény, 2024. március 14.

Druskoczi Tünde sk.

polgármester